ai4bharat/Pralekha huggingface dataset:
ఆర్థిక మంత్రిత్వ శాఖ
13 రంగాలలో పిఎల్ఐ పథకాల కోసం 2021-22 ఆర్థిక సంవత్సరం మొదలుకొని రాబోయే 5 సంవత్సరాల కాలంలో 1.97 లక్షల కోట్ల రూపాయల ఆర్థిక వ్యయంచేసేందుకు కంకణం కట్టుకున్న ప్రభుత్వం
మూడేళ్ళలో కొత్తగా 7 టెక్స్ టైల్ పార్కులను ప్రారంభించడం జరుగుతుంది
కీలకమైన రంగాలను విస్తరించడానికి, ప్రపంచ స్థాయి లో అగ్రగామి సంస్థలుగా నిలువగలిగిన వ్యాపార సంస్థలను ఏర్పాటు చేసి, వాటిని పెంచి పోషించడానికి, మన యువతకు ఉద్యోగాలు కల్పించడానికి 2021-22 ఆర్థిక సంవత్సరం మొదలుకొని రాబోయే 5 సంవత్సరాల కాలం లో సుమారు గా 1.97 లక్షల కోట్ల రూపాయల మేరకు ఖర్చు చేయనున్నట్లు ప్రభుత్వం వాగ్దానం చేసింది. ఆర్థిక, కార్పొరేట్ వ్యవహారాల శాఖ కేంద్ర మంత్రి శ్రీమతి నిర్మల సీతారమణ్ కేంద్ర బడ్జెటు ను సోమవారం దిల్లీ లో పార్లమెంటులో ప్రవేశపెడుతూ ఈ మేరకు ప్రతిపాదన చేశారు.
5 ట్రిలియన్ అమెరికన్ డాలర్ విలువైన ఆర్థిక వ్యవస్థ గా భారతదేశం రూపొందాలంటే భారతదేశ తయారీ కంపెనీ లు, ప్రపంచ సరఫరా వ్యవస్థలలో ఒక భాగం గా రూపొందవలసిన అవసరంతో పాటు కీలకమైన సామర్ధ్యాన్ని, అత్యాధునిక సాంకేతిక విజ్ఞానాన్ని అందుకోవలసిన అవసరం కూడా ఉందని, దీనికి గాను మన తయారీ రంగం స్థిర ప్రాతిపదికన రెండంకెల వృద్ధి ని సాధించాలని శ్రీమతి సీతారమణ్ అన్నారు. దీనిని సాధించడానికి ఒక ‘ఆత్మనిర్భర్ భారత్’ ను ఆవిష్కరించేందుకు తయారీ రంగం లో ప్రపంచ స్థాయి లో విజేతలుగా నిలచే వ్యాపార సంస్థలను తీర్చిదిద్దడానికి 13 రంగాలలో ఉత్పత్తితో ముడిపెట్టి అందించే ప్రోత్సాహకం  పథకాలను ప్రకటించడం జరిగిందని ఆమె వివరించారు.
రాబోయే మూడేళ్ళలో 7 నూతన టెక్స్ టైల్ పార్కులను ప్రారంభించడం జరుగుతుంది
పిఎల్ఐ కి అదనం గా, వస్త్ర పరిశ్రమ ప్రపంచ స్థాయిలో పోటీ పడేందుకు వీలుగాను, భారీ పెట్టుబడులను ఆకర్షించేటట్లుగాను, ఉద్యోగ కల్పనకు ఉత్తేజాన్ని అందించడానికి గాను మెగా ఇన్వెస్ట్ మెంట్ టెక్స్ టైల్స్ పార్క్స్  పథకాన్ని కూడా ఆర్థిక మంత్రి ప్రతిపాదించారు. ఇది ఎగుమతులలో ప్రపంచ స్థాయి విజేతలను ఆవిష్కరించడానికి వీలుగా ప్లగ్ ఎండ్ ప్లే సౌకర్యం తో కూడిన ప్రపంచ శ్రేణి మౌలిక సదుపాయాలను నిర్మించగలుగుతుందని శ్రీమతి సీతారమణ్ అన్నారు. రాబోయే 3 సంవత్సరాల లోపల 7 టెక్స్ టైల్ పార్కులను ఏర్పాటు చేయడం జరుగుతుందని ఆర్థిక మంత్రి అన్నారు.
సమాచార, ప్రసార మంత్రిత్వ శాఖ
ఎన్ఐసి సీనియర్ టెక్నికల్ డైరెక్టర్ శ్రీ ప్రకాష్ కుమార్ పంకజ్ కన్నుమూశారు
కోవిడ్ వల్ల కలిగిన సమస్యల కారణంగా న్యూ ఇన్ఫర్మేటిక్స్ సెంటర్ సీనియర్ టెక్నికల్ డైరెక్టర్ శ్రీ ప్రకాష్ కుమార్ పంకజ్ ఈ రోజు న్యూఢిల్లీలో కన్నుమూశారు. ఆయన వయసు 51 సంవత్సరాలు. ఆయనకు భార్య, కుమార్తె, కుమారుడు ఉన్నారు.
శ్రీ పికె పంకజ్ ఎన్ఐసి ప్రధాన కార్యాలయంలో సైంటిస్ట్ బి గా మార్చి 1993లో తన వృత్తిని ప్రారంభించారు. మరణించిన సమయంలో ఆయన సమాచార మరియు ప్రసార మంత్రిత్వ శాఖ మరియు దాని అనుబంధ సంస్థల్లో  పనిచేస్తున్నారు.
డిపార్ట్మెంట్ ఆఫ్ రూరల్ ఇన్ఫర్మేటిక్స్, నీతి అయోగ్, డి / ఓ ఇన్వెస్ట్మెంట్ అండ్ పబ్లిక్ అసెట్ మేనేజ్మెంట్ , డెవలప్మెంట్ నార్త్ ఈస్టర్న్ రీజియన్ మొదలైన సంస్థల్లో ఎన్ఐసి యొక్క అనేక ప్రాజెక్టులలో ఆయన ఎంతో కృషి చేశారు. అవసరమైనప్పుడు బివోసీ మరియు పిఐబిలకు కూడా ఆయన తన సహకారం అందించారు.
ఎన్ఐసి యొక్క ప్రకాశవంతమైన మరియు అత్యంత నిబద్ధత కలిగిన అధికారులలో ఒకరిగా ఆయన గుర్తుంచుకోబడతారు.
పంచాయతీరాజ్ మంత్రిత్వ శాఖ
పంచాయతీ ఆఫీసుల డిజిటైజేషన్
పంచాయతీ రాజ్ అనేది రాష్ట్రాల పరిధిలోని అంశం. పంచాయతీలకు కంప్యూటర్లను ఏర్పాటు చేయడం రాష్ట్రాల, కేంద్ర పాలిత ప్రాంతాల ప్రధాన బాధ్యత అయినప్పటికీ, ఈ విషయంలో రాష్టాలకు తగిన సహాయ, సహకారాలను కేంద్రమంత్రిత్వ శాఖ అందిస్తోంది. రాష్ట్రీయ గ్రామస్వరాజద్ అభియాన్  పథకం కింద కంప్యూటర్ల ఏర్పాటుకు రాష్ట్రాలు, కేంద్ర పాలిత ప్రాంతాలు తమ వార్షిక ప్రణాళికల్లో చేసిన ప్రతిపాదనలపై కేంద్రం తగిన చర్యలు తీసుకుంటోంది. కేంద్రీయ సాధికారిక కమిటీ ఆమోదంతో ఈ కృషి జరుగుతోంది. డిజిటల్ ఇండియా కలను సాకారం చేసేందుకు కేంద్ర కమ్యూనికేషన్ల శాఖ ఆధ్వర్యంలో భారత్నెట్ ప్రాజెక్టును దశలవారీగా అమలు చేస్తున్నారు. దేశంలోని అన్ని గ్రామపంచాయతీలను బ్రాడ్బాండ్ నెట్వర్క్తో అనుసంధానం చేసేందుకు ఈ ప్రాజెక్టు కింద కృషి జరుగుతోంది. భారత్నెట్ కార్యక్రమం పరిధిని కూడా 2021 జూన్ నెలాఖరున విస్తరింపజేశారు. దేశంలో గ్రామపంచాయతీల పరిధికి ఆవల ఉన్న అన్ని నివాసిత గ్రామాలకు ఈ ప్రాజెక్టును అమలు చేస్తున్నారు.
పంచాయతీ రాజ్ సంస్థల  పనితీరును మార్చివేసే లక్ష్యంతో డిజిటల్ ఇండియా పథకం కింద ఇ-పంచాయత్ మిషన్ మోడ్ కార్యక్రమాన్ని కేంద్రమంత్రిత్వ శాఖ అమలు చేస్తోంది. పంచాయతీలను మరింత పారదర్శకంగా, జవాబుదారీగా, మరింత సమర్థవంతంగా మార్చివేసేందుకు కృషి జరుగుతోంది. పంచాయతీ రాజ్ సంస్థలకోసం పనితీరు ప్రాతిపదికన రూపొందించిన ఇ-గ్రామ్స్వరాజ్ అక్కౌంట్ అప్లికేషన్ను కేంద్రమంత్రిత్వ శాఖ 202 ఏప్రిల్ 24వ తేదీన ప్రారంభించింది. పంచాయతీల పనితీరుకు సంబంధించిన అన్ని అంశాలకు ఈ అప్లికేషన్ను వర్తింపజేశారు. ప్రణాళికా రూపకల్పన, బడ్జెట్ తయారీ, లెక్కల తయారీ, పర్యవేక్షణ, ఆస్తుల నిర్వహణ తదితర అంశాలకు సంబంధించి ఒకే ఒక డిజిటల్ ప్లాట్ఫాం ద్వారా ఈ అప్లికేషన్ పనిచేస్తుంది. ఆన్లైన్ ద్వారా జరిగే చెల్లింపులకు కూడా ఈ అప్లికేషన్ ఉపయోగపడుతుంది.
ఇ-పంచాయతీ అప్లికేషన్ల నిర్వహణకు కేంద్రస్థాయి మద్దతు కోసం నేషనల్ ఇన్ఫర్మాటిక్స్ సెంటర్ ఇన్కార్పొరేషన్కు ఇ-పంచాయత్ మిషన్ మోడ్ ప్రాజెక్టు కింద నిధులను అందిస్తున్నారు.
ఇప్పటివరకూ 2.53లక్షల గ్రామ పంచాయతీలు,.. 2022-23వ సంవత్సరపు గ్రామపంచాయతీ అభివృద్ధి ప్రణాళికలను  ఇ-గ్రామస్వరాజ్పై తయారు చేశాయి. 14వ ఆర్థిక సంఘం కింద, 2020-21లో లక్షా 44వేల గ్రామపంచాయతీలు, 2021-22లో 91,607 గ్రామ పంచాయతీలు ఆన్లైన్ లావాదేవీలను ప్రారంభించాయి. అలాగే, 15వ ఆర్థిక సంఘం కింద 2021-22లో లక్షా 93వేల గ్రామ పంచాయతీలు ఆన్లైన్ లావాదేవీలను మొదలుపెట్టాయి. ఇ-పంచాయతీ మిషన్ మోడ్ కార్యక్రమాన్ని తమతమ వనరుల పరిధిలో అమలు చేసేందుకు అన్ని రాష్ట్రాలు కృషి చేస్తున్నాయి. పంచాయతీరాజ్ సంస్థల పనితీరులో వివిధ రాష్ట్రాలు డిజిటల్ అప్లికేషన్లను అమలుచేయడంలో గణనీయమైన మెరుగుదల కనిపిస్తోంది.
ఈ సమాచారాన్ని కేంద్ర పంచాయతీ రాజ్ శాఖ సహాయమంత్రి కపిల్ మోరేశ్వర్ పాటిల్ ఈ రోజు రాజ్యసభకు తెలిపారు. ప్రశ్నోత్తరాల సమయంలో ఒక లిఖిత పూర్వక సమాధానం ద్వారా ఆయనఈ సమాచారం తెలిపారు.
భారత పోటీ ప్రోత్సాహక సంఘం
ఐడీబీఐ అసెట్ మేనేజ్మెంట్ లిమిటెడ్ నుంచి ఐడీబీఐ ఎంఎఫ్ పథకాలను ఎల్ఐసీ మ్యూచువల్ ఫండ్ అసెట్ మేనేజ్మెంట్ లిమిటెడ్ కొనుగోలు చేయడానికి సీసీఐ ఆమోదం
ఐడీబీఐ అసెట్ మేనేజ్మెంట్ లిమిటెడ్ నుంచి ఐడీబీఐ ఎంఎఫ్ పథకాలను ఎల్ఐసీ మ్యూచువల్ ఫండ్ అసెట్ మేనేజ్మెంట్ లిమిటెడ్ కొనుగోలు చేయడానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ప్రతిపాదిత కొనుగోలులోని అంశాలు:
- ఐడీబీఐ అసెట్ మేనేజ్మెంట్ లిమిటెడ్కు  చెందిన ఐడీబీఐ మ్యూచువల్ ఫండ్  పథకాల నిర్వహణ హక్కులు ఎల్ఐసీ మ్యూచువల్ ఫండ్ అసెట్ మేనేజ్మెంట్ లిమిటెడ్  పొందుతుంది;
- ఐడీబీఐ ఎంఎఫ్ ట్రస్టీ కంపెనీ లిమిటెడ్  నుంచి ఐడీబీఐ ఎంఎఫ్ పథకాల ట్రస్టీ హక్కులను ఎల్ఐసీ మ్యూచువల్ ఫండ్ ట్రస్టీ ప్రైవేట్ లిమిటెడ్  పొందడం;
- ఫలితంగా, ఐడీబీఐ ఎంఎఫ్ పథకాలు ఎల్ఐసీ మ్యూచువల్ ఫండ్లో  భాగం అవుతాయి. ఐడీబీఐ ఎంఎఫ్ పథకాలకు అసెట్ మేనేజ్మెంట్ కంపెనీగా ఎల్ఐసీ ఏఎంసీ వ్యవహరిస్తుంది, ఐడీబీఐ ఎంఎఫ్ పథకాలకు ట్రస్టీగా ఎల్ఐసీ టీసీ వ్యవహరిస్తుంది;
- పైన పేర్కొన్న పేరాలోని [a – c] దశల్లో భాగంగా, ఏకమొత్తంగా కాకుండా, ఐడీబీఐ ఏఎంసీ కూడా ఎల్ఐసీ ఏఎంసీలో నిర్దిష్ట పరిమాణంలో నియంత్రణ హక్కు లేని వాటాను కొనుగోలు చేస్తుంది.

పైన  పేర్కొన్న లావాదేవీలను సమిష్టిగా “ప్రతిపాదిత కొనుగోలు”గా భావిస్తారు.
ఎల్ఐసీ ఏఎంసీ/ ఎల్ఐసీ టీసీ
లైఫ్ ఇన్సూరెన్స్ కార్పొరేషన్ ఆఫ్ ఇండియా , ఎల్ఐసీ మ్యూచువల్ ఫండ్కు  ప్రాయోజిత సంస్థ. ఎల్ఐసీ ఏఎంసీ, ఎల్ఐసీ టీసీకి ఎల్ఐసీ మాతృ సంస్థ. ఎల్ఐసీ ఏఎంసీ, ఎల్ఐసీ టీసీ "ఎల్ఐసీ గ్రూప్"లోనివి. ఎల్ఐసీ ఏఎంసీ అనేది ఎల్ఐసీ ఎంఎఫ్ అసెట్ మేనేజ్మెంట్ కంపెనీగా వ్యవహరిస్తుండగా, ఎల్ఐసీ టీసీ భారతదేశంలో ఎల్ఐసీ ఎంఎఫ్ ట్రస్టీ సంస్థగా వ్యవహరిస్తోంది. ఎల్ఐసీ ఎంఎఫ్కి పెట్టుబడి నిర్వహణ సలహాదారుగా ఎల్ఐసీ ఏఎంసీ వ్యవహరిస్తోంది. ఇది పెట్టుబడి పోర్ట్ఫోలియోను నిర్వహిస్తుంది, ఎల్ఐసీ ఎంఎఫ్కి వివిధ పరిపాలన పరమైన సేవలను అందిస్తోంది.
ఐడీబీఐ ఎంఎఫ్/ ఐడీబీఐ ఏఎంసీ/ ఐడీబీఐ టీసీ
ఐడీబీఐ ఎంఎఫ్ పథకాలు ఈ కొనుగోలులో లక్ష్యిత పథకాలు. ఐడీబీఐ ఎంఎఫ్కు ఐడీబీఐ బ్యాంక్ లిమిటెడ్ ప్రాయోజిత సంస్థ. ఐడీబీఐ ఏఎంసీ ప్రధాన పని ఐడీబీఐ ఎంఎఫ్కి అసెట్ మేనేజ్మెంట్ కంపెనీగా వ్యవహరించడం. ఐడీబీఐ టీసీ భారతదేశంలో ఐడీబీఐ ఎంఎఫ్ ట్రస్టీ సంస్థగా వ్యవహరిస్తోంది.
సీసీఐ నుంచి వివరణాత్మక ఆదేశం రావలసివుంది.
రసాయనాలు, ఎరువుల మంత్రిత్వ శాఖ
ఏప్రిల్ 1నుంచి మందులుగా గుర్తింపు పొందిన వైద్య ఆరోగ్య పరికరాలు
ఔషధాలు మరియు సౌందర్య సాధనాల చట్టం, 1940 మరియు ఔషధాలు మరియు సౌందర్యసాధనాల నిబంధనలు, 1945 కింద గుర్తించిన / నియంత్రితమైన వైద్య ఆరోగ్య పరికరాలను ప్రభుత్వం నియంత్రిస్తోంది.
 జాబితాలోని వైద్య ఆరోగ్య పరికరాలుగా గుర్తించారు. వీటికి అత్యధిక పరిమితి ధరలను నిర్ణయించారు. ఈ నాలుగు వైద్య ఆరోగ్య పరికరాలు ధరల నియంత్రణ పరిధిలోకి వస్తాయి. ఇక జాబితాలో లేని మిగతా వైద్య ఆరోగ్య పరికరాలకు సంబంధించి చూస్తే వాటిలో గుర్తింపుపొందిన లేదా నియంత్రితమవువున్న మందుల అత్యధిక రీటెయిల్ ధరలను  ప్రస్తుతం ఎన్ పిపిఏ పర్యవేక్షిస్తోంది. నియమ నిబంధనల ప్రకారం గత పన్నెండు నెలల ధరలమీద పదిశాతం అధికం కాకుండా ధరలుండే ఆయా తయారీదారులు, ఎగుమతిదారులు జాగ్రత్తలు తీసుకోవాలి.
మార్చి 31న విడుదల చేసిన ఎన్ పిపి ఏ ప్రకటన ప్రకారం ఏప్రిల్ 1, 2020నుంచి అన్ని వైద్య ఆరోగ్య పరికరాలను ఔషధాలు  ఆర్డర్ 2013 నిబంధనల ప్రకారం పరిగణించాల్సి వుంటుంది.
కాబట్టి ఏప్రిల్ 1, 2020 నుంచి అన్ని వైద్య ఆరోగ్య పరికరాలను ఔషధాలుగా పరిగణించి నాణ్యత నియంత్రణ, ధరల పర్యవేక్షణ చేస్తారు.
రైల్వే మంత్రిత్వ శాఖ
రైలులో ప్రయాణించే పిల్లలకు టిక్కెట్ల బుకింగ్కి సంబంధించిన నిబంధనలలో ఎలాంటి మార్పు లేదు
ఐదేళ్ళలోపు పిల్లలకు టిక్కెట్ కొని & బెర్త్ను బుక్ చేయడం ప్రయాణీకులకు ఐచ్ఛికం
బెర్త్ బుక్ చేయకపోతే 5ఏళ్ళలోపు పిల్లలకు ఉచిత ప్రయాణానికి అనుమతి
రైలులో ప్రయాణించే పిల్లల టిక్కెట్ల బుకింగ్కి సంబంధించి భారతీయ రైల్వేలు నిబంధనలు మార్చినట్టు ఇటీవల కొన్ని వార్తా పత్రికలు పేర్కొన్నాయి. ఈ వార్తల ప్రకారం ఏడాది నుంచి నాలుగేళ్ళ వయసు వరకు ఉన్న పిల్లలకు కూడా రైలులో ప్రయాణించేందుకు టిక్కెట్లు కొనవలసి ఉంటుంది.
ఈ వార్తలు, మీడియా నివేదికలు తప్పు దోవపట్టించే విధంగా ఉన్నాయి. రైలులో ప్రయాణించే పిల్లల టిక్కెట్ల బుకింగ్కి సంబంధించి భారతీయ రైల్వేలు ఎటువంటి మార్పులను ప్రవేశపెట్టలేదని తెలియచేయడం జరుగుతోంది. ప్రయాణీకుల డిమాండ్పై 5 ఏళ్ళ వయసులోపు ఉన్నపిల్లలకు తల్లిదండ్రులు/ సంరక్షకులు కావాలనుకుంటే టిక్కెట్టు కొని, బెర్త్ను బుక్ చేసుకొనే ప్రత్యామ్నాయాన్ని ఇవ్వడం మాత్రమే జరిగింది. వారికి ప్రత్యేక బెర్తు అవసరం లేకపోతే, ఇంతకు ముందు లాగే పిల్లలకు ఉచితమే.
ఐదేళ్ళ లోపు వయసు ఉన్న పిల్లలకు ప్రయాణం ఉచితమని రైల్వే మంత్రిత్వ శాఖ 06.03.2020న జారీ చేసిన సర్క్యులర్ పేర్కొంటోంది. అయితే, వారికి ప్రత్యేక సీటు  లేదా బెర్తు ఇవ్వడం జరుగదు. ప్రత్యేక బెర్తును కోరకపోతే, వారు ఎటువంటి టిక్కెట్టును కొనవలసిన అవసరం లేదు. కానీ, ఐదేళ్ళ వయసులోపు పిల్లలకు బెర్తు / సీటు స్వచ్ఛందంగా కోరితే, అప్పుడు దానికి వయోజనులకు లాగే పూర్తి ఛార్జీ వసూలు చేయడం జరుగుతుంది.
(
ప్రధాన మంత్రి కార్యాలయం
సంసద్ టివి ని సెప్టెంబర్ 15న కలసి ప్రారంభించనున్న ఉప రాష్ట్రపతి, ప్రధానమంత్రి, లోక్ సభ స్పీకర్ లు
సంసద్ టివి ని భారతదేశం ఉప రాష్ట్రపతి మరియు రాజ్య సభ చైర్ మన్ శ్రీ ఎం. వెంకయ్య నాయుడు, ప్రధాన మంత్రి శ్రీ నరేంద్ర మోదీ, లోక్ సభ స్పీకర్ శ్రీ ఓమ్ బిర్లా లు 2021 సెప్టెంబర్ 15న సాయంత్రం 6 గంటల కు పార్లమెంట్ హౌస్ ఉప భవనం లోని ప్రధాన కమిటీ రూమ్ లో సంయుక్తం గా ప్రారంభించనున్నారు. అదే రోజు న ప్రజాస్వామ్యం అంతర్జాతీయ దినోత్సవం కూడా కావడం అనేది యాదృచ్చికం.
సంసద్ టివి ని గురించి
లోక్ సభ టివి ని, రాజ్య సభ టివి ని విలీనం చేయాలన్న నిర్ణయాన్ని 2021వ సంవత్సరం ఫిబ్రవరి లో తీసుకోవడమైంది. సంసద్ టివి కి సిఇఒ ను 2021 మార్చి నెల లో నియమించడం జరిగింది.
సంసద్ టివి లో ప్రధానం గా నాలుగు కేటగిరీల కు చెందిన కార్యక్రమాలు ఉంటాయి; అవి ఏమేమిటంటే పార్లమెంట్ మరియు ప్రజాస్వామిక సంస్థ ల పనితీరు, పథకాల/విధానాల అమలు మరియు పాలన, భారతదేశం చరిత్ర, సంస్కృతి లతో పాటు సమకాలిక స్వభావాన్ని కలిగివున్నటువంటి అంశాలు/ ప్రయోజనాలు/వ్యవహారాలు.
రాష్ట్రపతి సచివాలయం
ఆధునిక అభివృద్ధి ప్రక్రియలో అటవీ నివాసులు తమ సాంస్కృతిక వారసత్వం మరియు గుర్తింపు చెక్కు చెదరకుండా మన ప్రయత్నం ఉండాలి: రాష్ట్రపతి కోవింద్
ఉత్తరప్రదేశ్ లో రాష్ట్రపతి; వనవాసి సమాగం లో పాల్గొని సొన్భద్ర చప్కి లో సేవా కుంజ్ ఆశ్రమ్ కొత్త భవనాన్ని ప్రారంభించారు
సాంస్కృతిక వారసత్వం, గుర్తింపును చెక్కుచెదరకుండా అటవీ నివాసులు ఆధునిక అభివృద్ధి ప్రక్రియలో ఒక భాగమని ఆ దిశగా మన ప్రయత్నం ఉండాలని భారత రాష్ట్రపతి శ్రీ రామ్ నాథ్ కోవింద్ అన్నారు. సేవా కుంజ్ ఆశ్రమంలో కొత్తగా నిర్మించిన భవనాల ప్రారంభోత్సవం సందర్భంగా ఈ రోజు  ఉత్తర ప్రదేశ్లోని చాప్కిలో జరిగిన సభలో ఆయన ప్రసంగించారు.
ఈ సందర్భంగా భగవాన్ బిర్సా ముండాను గుర్తుచేసుకున్న రాష్ట్రపతి, బ్రిటిష్ వారి దోపిడీ నుండి అటవీ సంపద మరియు సంస్కృతిని కాపాడటానికి బిర్సా ముండా అవిశ్రాంతంగా కష్టపడ్డారని అన్నారు. అతని జీవితం గిరిజన వర్గాలకు మాత్రమే కాకుండా పౌరులందరికీ కూడా ప్రేరణ మరియు ఆదర్శంగా నిలిచింది.
'సేవా కుంజ్ సంస్థ' కొత్తగా నిర్మించిన భవనాలను ప్రారంభించడం సంతోషంగా ఉందని రాష్ట్రపతి అన్నారు. పాఠశాల, హాస్టల్ భవనాల నిర్మాణాన్ని ఎన్టిపిసి చేపట్టిందని అయన గుర్తిస్తూ, ఈ సాంఘిక సంక్షేమ పనులలో భాగస్వామ్యమైన ఎన్టిపిసిని ఆయన ప్రశంసించారు. ఈ సంస్థ విద్యార్థుల సమగ్ర అభివృద్ధికి కొత్తగా నిర్మించిన భవనాలు మరియు ఇతర సౌకర్యాలు దోహదపడతాయని ఆయన విశ్వాసం వ్యక్తం చేశారు.
దేశ ఆత్మ, గ్రామీణ, అటవీ ప్రాంతాల్లో నివసిస్తుందనే నమ్మకం తనకు ఉందని రాష్ట్రపతి అన్నారు. భారతదేశం మూలాలను ఎవరైనా తెలుసుకోవాలనుకుంటే, సోన్భద్ర వంటి ప్రదేశంలో కొంత సమయం గడపాలి. గ్రామీణ / అటవీ నివాసితుల సంఘాల అభివృద్ధి లేకుండా దేశ సమగ్ర అభివృద్ధిని ఊహించలేమని ఆయన అన్నారు. నిజమైన కోణంలో, వారి అభివృద్ధి లేకుండా దేశ అభివృద్ధి అసంపూర్ణంగా ఉంది. అందువల్ల, కేంద్ర ప్రభుత్వం మరియు రాష్ట్ర ప్రభుత్వాలు గ్రామీణ మరియు అటవీ నివాసితుల సంఘాల సమగ్ర అభివృద్ధికి వివిధ పథకాలను అమలు చేస్తున్నాయి.
అటవీ నివాసులు తమ పూర్వీకుల నుండి పొందిన సహజ జ్ఞానం యొక్క సంప్రదాయాన్ని సజీవంగా ఉంచుతున్నారని మరియు దానిని ముందుకు తీసుకువెళుతున్నారని రాష్ట్రపతి ప్రశంసించారు. వ్యవసాయం నుండి కళ మరియు చేతిపనుల వరకు, ప్రకృతితో వారు కలిగి ఉన్న సామరస్యం అందరినీ ఆకట్టుకుంటుంది.
తూర్పు ఉత్తర ప్రదేశ్ను జార్ఖండ్, ఛత్తీస్గఢ్, బీహార్, మధ్యప్రదేశ్తో కలిపే సోన్భద్ర ప్రాంతం ఆధునిక అభివృద్ధికి ప్రధాన కేంద్రంగా మారుతుందనే నమ్మకం ఉందని రాష్ట్రపతి అన్నారు. అటవీ నివాసులు వారి సాంస్కృతిక వారసత్వం మరియు గుర్తింపును చెక్కుచెదరకుండా ఆధునిక అభివృద్ధి ప్రక్రియలో అంతర్భాగంగా ఉంచడం మన ప్రయత్నంగా ఉండాలని ఆయన అన్నారు.
క్షీణిస్తున్న జానపద కళలను పునరుద్ధరించడానికి మరియు జానపద భాషలు మరియు పాటలను పరిరక్షించడానికి 'సేవా సమర్పణ్ సంస్థ' ద్వారా ప్రయత్నాలు జరుగుతున్నాయని రాష్ట్రపతి సంతోషాన్ని వ్యక్తం చేశారు.
రాష్ట్రపతి ప్రసంగ పాఠం గురించి చుడండి:
Please see the President Speech
ఆయుష్
నేషనల్ మెడిసినల్ ప్లాంట్స్ బోర్డు
ఔషధ మొక్కల పెంపకాన్ని ప్రోత్సహించడానికి ఆయుష్ మరియు మూలికా పరిశ్రమ సంస్థలతో ఎన్ఎంపిబి ఒక అవగాహన ఒప్పందం
కుదుర్చుకుంది:
1. ఆయుర్వేద ఔషధ తయారీదారుల సంస్థ 
2. ఆయుర్వేద ఔషధ తయారీ సంఘం 
3. అసోసియేషన్ ఆఫ్ మానుఫ్యాక్చరర్స్ ఆఫ్ ఆయుర్వేద మెడిసిన్ 
4. అసోసియేషన్ ఆఫ్ హెర్బల్ అండ్ న్యూట్రాస్యూటికల్ మాన్యుఫ్యాక్చరర్స్ ఆఫ్ ఇండియా 
5. పిహెచ్డి ఛాంబర్ ఆఫ్ కామర్స్ అండ్ ఇండస్ట్రీ 
6. ఫెడరేషన్ ఆఫ్ ఇండియన్ ఛాంబర్స్ ఆఫ్ కామర్స్ & ఇండస్ట్రీ 
నేషనల్ బయోడైవర్శిటీ అథారిటీ ఇచ్చిన సమాచారం ప్రకారం, జీవ వనరుల ప్రాప్యతను నియంత్రించడానికి మరియు /కొన్ని కార్యకలాపాలకు
అనుబంధ సమాచారం నియంత్రించడానికి భారత ప్రభుత్వం జీవ వైవిధ్య చట్టం, 2002 ను అమలు చేసింది. జీవ వనరుల వినియోగదారుడు
ప్రయోజనాలను సరసమైన మరియు సమానంగా పంచుకోవాల్సిన అవసరం ఉంది.
ఆయుష్ పరిశ్రమ యజమానులు / తయారీదారులు / ఎగుమతిదారులు మొదలైనవారు ఔషధ మొక్కల పెంపకంలో తిరిగి కొనుగోలు
ఒప్పందం మరియు ముందుగా నిర్ణయించిన ధరతో పాటు వాల్యూమ్తో పాల్గొంటారు. రైతులు / సమూహాలు మరియు పరిశ్రమ
యజమానులు మొదలైన పార్టీలకు అంగీకరించే నిబంధనలపై సాగు వ్యయాన్ని కూడా వారు పంచుకుంటారు.
ఆయుష్ మంత్రిత్వ శాఖ ప్రస్తుతం జాతీయ ఆయుష్ మిషన్  యొక్క కేంద్ర ప్రాయోజిత పథకాన్ని అమలు చేస్తోంది. గుర్తించబడిన క్లస్టర్
/ జోన్లలో ప్రాధాన్యత కలిగిన ఔషధ మొక్కల పెంపకానికి తోడ్పడే ఎన్ఏఎం పథకం యొక్క ‘మెడిసినల్ ప్లాంట్స్’ భాగం కింద, ఎంచుకున్న
రాష్ట్రాల జిల్లాలలో మరియు దేశవ్యాప్తంగా మిషన్ మోడ్లో అమలు చేయబడుతుంది. పథకం మార్గదర్శకాల ప్రకారం, దీనికి మద్దతు
అందించబడుతుంది:
1. రైతు భూమిలో ప్రాధాన్యత కలిగిన ఔషధ మొక్కల పెంపకం.
2. నాణ్యమైన మొక్కలను పెంచడానికి మరియు సరఫరా చేయడానికి అవసరమైన సహకారంతో నర్సరీల ఏర్పాటు.
3. ఫార్వర్డ్ లింకేజీలతో పంటకోత నిర్వహణ.
4. ప్రాథమిక ప్రాసెసింగ్, మార్కెటింగ్ మౌలిక సదుపాయాలు మొదలైనవి.
ఈ పథకం కింద, రైతు భూమిలో 140 ప్రాధాన్యత గల ఔషధ మొక్కలను సాగు చేయడానికి 30%, 50% మరియు 75% ఖర్చుతో సబ్సిడీ
ఇవ్వబడుతుంది.
మంచి వ్యవసాయ పద్ధతులను ప్రోత్సహించడానికి భారత ప్రభుత్వ ఆయుష్ మంత్రిత్వ శాఖ నేషనల్ మెడిసినల్ ప్లాంట్స్ బోర్డ్ 
నవంబర్ 22, 2017 న 'వాలంటరీ సర్టిఫికేషన్ స్కీమ్ ఫర్ మెడిసినల్ ప్లాంట్స్ ప్రొడ్యూస్' పథకాన్ని ప్రారంభించింది. ఈ
పథకం ఔషధ మొక్కలలో ఫీల్డ్ కలెక్షన్ ప్రాక్టీసెస్పెంపొందిస్తుంది. దేశంలో ధృవీకరించబడిన నాణ్యమైన ఔషధ మొక్కల ముడి
పదార్థాల లభ్యతను పెంచుతుంది మరియు వాటి ఎగుమతిని పెంచుతుంది. తద్వారా ప్రపంచ మూలికల ఎగుమతిలో భారతదేశ వాటాను
పెంచుతుంది.
కేంద్ర సహాయ మంత్రి , ఎస్హెచ్. కిరెన్ రిజిజు
 ఈ రోజు లోక్సభలో లిఖితపూర్వక సమాధానంలో ఈ విషయాన్ని పేర్కొన్నారు.
ఫుడ్ ప్రాసెసింగ్ పరిశ్రమల మంత్రిత్వ శాఖ
వరల్డ్ ఫుడ్ ఇండియా 2023పై మొదటి అంతర్ మంత్రిత్వ కమిటీ సమావేశం
న్యూఢిల్లీలో మంగళవారం 2023 మే 16వ తేదీన మొదటి అంతర్ మంత్రిత్వ కమిటీ సమావేశం ఆహారం తయారీ పరిశ్రమల శాఖ  ఎఫ్ పి ఐ కార్యదర్శి శ్రీమతి అనితా ప్రవీణ్ సమావేశానికి అధ్యక్షతన జరిగింది. సమావేశానికి వివిధ మంత్రిత్వ విభాగాలు / శాఖలు / బోర్డుల సీనియర్ ప్రతినిధులు సమావేశంలో పాల్గొన్నారు.
కమిటీ సమావేశంలో వరల్డ్ ఫుడ్ ఇండియా 2023కు ఇప్పటివరకు జరిగిన ఏర్పాట్లను సమీక్షించడంతో పాటు జరుగుతున్న ఏర్పాట్లను గురించి అధికారులకు తెలియజేయడమే కమిటీ సమావేశం ఎజెండా. ఏయే మంత్రిత్వ విభాగం / శాఖ/ సంస్థ ఏం చేయాలో , వారి భాగస్వామ్యం ఏమిటో కూడా సమావేశంలో చర్చించారు.
భారత ఆహారం గొప్పతనాన్ని గురించి ప్రపంచ దేశాలకు తెలియజేయడమే వరల్డ్ ఫుడ్ ఇండియా 2023 ఉద్దేశం. దాంతో పాటు వ్యవసాయం, మత్స్య పరిశ్రమ, పాడి పరిశ్రమ, పశు గణాభివృద్ధి రంగాలతో పాటు భారతీయ ఆహార తయారీ రంగంలో పెట్టుబడులకు గల అవకాశాలను గురించి ప్రచారం చేయడం.
గతంలో వివిధ విభాగాలకు చెందిన అధికారుల మధ్య జరిగిన పరస్పర సంభాషణలు, అభిప్రాయ మార్పిడికి కొనసాగింపుగా ఈ సమావేశం జరిగింది. ఆహార తయారీ పరిశ్రమల మంత్రిత్వ విభాగం వరల్డ్ ఫుడ్ ఇండియా 2023కు తమ కార్యాచరణ ప్రణాళికను వెల్లడించింది. సహకారానికి అవకాశం ఉన్న అంశాలను గురించి చర్చించారు. రౌండ్ టేబుల్ సమావేశానికి కేంద్ర ప్రభుత్వంలోని కీలక మంత్రిత్వాలు, శాఖల సీనియర్ అధికారులు పాల్గొన్నారు.
న్యూ ఢిల్లీలో 2023 నవంబర్ 3 నుంచి 5వ తేదీ వరకు జరిగే భారీ ఆహార ప్రదర్శన / సమ్మేళనం గురించి తమ తమ ప్రణాళికలను తెలియజేయవలసిందిగా ఎఫ్ పి ఐ కార్యదర్శి సమావేశంలో పాల్గొన్న అధికారులను కోరారు.
కేంద్ర ప్రభుత్వంలోని అన్ని మంత్రిత్వాలు మరియు శాఖలను సలహాలు, సూచనలు ఇవ్వవలసిందిగా కోరారు. తమ తమ సామాజిక మాధ్యమాల ద్వారా ప్రచారం ఇవ్వాలని, ఉన్నతస్థాయి విధాన నిర్ణేతలు, పరిశ్రమకు చెందిన ప్రముఖులు, స్వయం సహాయక బృందాల ప్రతినిధులు మరియు అన్ని భాగస్వామ్య పక్షాల ప్రతినిధులు పాల్గొని వరల్డ్ ఫుడ్ ఇండియా 2023 విజయవంతానికి తోడ్పడాలని కోరారు. అందరం కలసికట్టుగా పనిచేస్తే విజయం తధ్యమని చెప్తూ కార్యదర్శి తమ ప్రసంగాన్ని ముగించారు.
అంతేకాక సమావేశంలో పాల్గొన్న అధికారులందరూ ఆహార తయారీ పరిశ్రమల మంత్రిత్వానికి మద్దతు తెలిపారు.
పెట్టుబడులను ఆకర్షించేందుకు రాయబారులు , హై కమిషనర్ల సమావేశం, అమ్మకందార్లు కొనుగోలుదారుల సమావేశం, ఆయుష్ ఆహార ఉత్పత్తుల ప్రోత్సహక సమావేశాలు కూడా నిర్వహిస్తారు. ఆయా బోర్డులకు సంబంధించిన ఎగుమతిదారులు కూడా ఈ సమావేశాలలో పాల్గొనేలా చూడాలని సమావేశానికి హాజరైన అధికారులు సూచించారు.
అంతర్ మంత్రిత్వ కమిటీ తదుపరి సమావేశం జూన్ నెలలో జరుగవచ్చు. ఇంకా ప్రభుత్వ సంస్థలు, బోర్డులు, ఆయా మంత్రిత్వ విభాగాలు మరియు శాఖలతో కార్యాచరణ ప్రణాళికను చర్చించి తగిన మద్దతును రాబట్టి పెట్టుబడులను ఆకర్షించేందుకు సమన్వయకర్తలుగా వ్యవహరించాలని పెట్టుబడులను సుసాధ్యం చేసే ఇన్వెస్ట్ ఇండియా , కార్యక్రమం భాగస్వామి ఫిక్కీలను ఆదేశించడం జరిగింది.
హోం మంత్రిత్వ శాఖ
పోలీసు సిబ్బంది సంక్షేమానికి మోడీ ప్రభుత్వం కట్టుబడి ఉంది -జి .కిషన్ రెడ్డి
సిఆర్పిఎఫ్ నిర్వహించిన స్నేహపూర్వ క్రికెట్ మ్యాచ్కు ముఖ్య అతిథిగా కేంద్ర హోం సహాయ మంత్రి జి. కిషన్ రెడ్డి
సర్దార్ వల్లభ్ భాయి పటేల్ 144వ జయంతి ని పురస్కరించుకొని అమరవీరులను సంస్మరించుకోవడం, వారి త్యాగాలను నవ, యువ తరానికి తెలియజేసేలా పోలీసు అమరవీరుల వారోత్సవాలు నిర్వహిస్తున్నామని కేంద్ర హోం శాఖ సహాయ మంత్రి శ్రీ జి. కిషన్ రెడ్డి అన్నారు. ఈ రోజు శివరాంపల్లి లోని విజయ్ ఆనంద్ గ్రౌండ్స్ లో కేంద్ర రిజర్వ్ పోలీసు బలగాల ఆధ్వర్యంలో ఏర్పాటు చేసిన క్రికెట్ మ్యాచ్లకు ముఖ్య అతిథిగా కేంద్ర మంత్రి హాజరయ్యారు.
సైనికులు ఎలాంటి వాతావరణంలోనైనా పని చేయగలరు. దేశ సరిహద్దులను కాపాడడంలో, దేశంలో శాంతి భద్రతలను పరిరక్షించే భాద్యతను సక్రమంగా నిర్వర్తిస్తున్నారని మంత్రి కితాబిచ్చారు. పోలీసులు అహర్నిశలు తమ భాద్యతను నిర్వర్తిస్తున్నారని, శాంతి భద్రతలు కాపాడడంలో వారు చూపిస్తున్న తెగువకు మనమంతా ఋణపడి ఉన్నామన్నారు. దేశ అంతర్గత భద్రతా నిర్వహణలో మరియు శాంతిభద్రతల పరిరక్షణలో కేంద్ర రిజర్వ్ పోలీసు బలగాలు అందిస్తున సేవలను కొనియాడారు .
జాతీయ ఐక్యతా దినోత్సవం సందర్భంగా అహ్మదాబాద్ లో వివిధ కార్యక్రమాలు ఏర్పాటు చేస్తున్నట్లు, ప్రధాని శ్రీ నరేంద్ర మోదీ తో పాటు కేంద్ర హోం శాఖా మంత్రి శ్రీ అమిత్ షా ఈ కార్యక్రమం లో పాల్గొంటున్నట్లు మంత్రి తెలిపారు.
గౌరవ కాన్సుల్ జనరల్ ఆఫ్ రిపబ్లిక్ ఆఫ్ కొరియా శ్రీ సురేష్ చుక్కపల్లి, తెలుగు సినీ పరిశ్రమకు చెందిన పద్మశ్రీ డా. బ్రహ్మానందం, డా రాజశేఖర్ దంపతులు, శివాజీ రాజా, పృథ్వీ, అడవి శేష్, భారత జాతీయ క్రికెట్ జట్టుకు ప్రాతినిథ్యం వహించిన ప్రగ్యాన్ ఓఝా, ఇతర ప్రముఖులు ఈ కార్యక్రమంలో పాల్గొన్నారు. సైబరాబాద్ పోలీస్ కమిషనర్ శ్రీ సజ్జనార్, కేంద్ర పోలీస్ బలగాలకు చెందిన అధికారులు, సిబ్బంది ఈ కార్యక్రమంలో పాల్గొన్నారు.
ప్రధాన మంత్రి కార్యాలయం
అమెరికా అధ్యక్షుడు జో బైడెన్ తో ద్వైపాక్షిక సమావేశంలో ప్రధానమంత్రి శ్రీ నరేంద్ర మోదీ తొలిపలుకుల కు తెలుగు అనువాదం
మిస్టర్ ప్రెసిడెంట్, మిమ్మలను కలుసుకోవడం ఎల్లవేళలా సంతోషం కలిగిస్తుంది. ఈరోజు మనమిద్దరం మరో సానుకూల, ప్రయోజనకరమైన క్వాడ్ శిఖరాగ్ర సమ్మేళనంలో పాల్గొన్నాం.
ఇండియా - అమెరికా వ్యూహాత్మక భాగస్వామ్యం నిజమైన విశ్వసనీయ భాగస్వామ్యం.
మన ఉమ్మడి విలువలు, భద్రతతోపాటు ఎన్నో రంగాలలో మన ఉమ్మడి ప్రయోజనాలు, ఈ విశ్వసనీయ బంధాన్ని బలోపేతం చేశాయి.
మన ప్రజలకు -ప్రజలకు మధ్య సంబంధాలు, సన్నిహిత ఆర్ధిక సంబంధాలు మన భాగస్వామ్యాన్ని ప్రత్యేకంగా నిలుపుతున్నాయి.
మన మధ్య వాణిజ్యం, పెట్టుబడులు మన శక్తి సామర్ధ్యాలకన్నా ఇంకా తక్కువగానే ఉన్నప్పటికీ ఇవి నిరంతరాయంగా పెరుగుతూ వస్తున్నాయి.
మన మధ్యగల ఇండియా - అమెరికా పెట్టుబడుల ప్రోత్సాహక ఒప్పందంతో , పెట్టుబడుల దిశగా మనం పటిష్టమైన ప్రగతిని సాధించగలం.
మనం టెక్నాలజీ రంగంలో మన ద్వైపాక్షిక సహకారాన్ని పెంచుకుంటూ వస్తున్నాం. అలాగే అంతర్జాతీయ అంశాలపై పరస్పర సహకారాన్ని బలోపేతం చేసుకుంటున్నాం.
ఇండో పసిఫిక్ ప్రాంతానికి సంబంధించి మన రెండు దేశాలు ఉమ్మడి దృక్ఫథాన్ని ప్రతిబింబిస్తుననాయి. అలాగే మన ఉమ్మడి విలువలను పరిరక్షించేందుకు పనిచేస్తున్నాయి. ఉమ్మడి ప్రయోజనాలు ద్వైపాక్షిక అంశాల విషయంలోనే కాకుండా ఇతర సారూప్య ఆలోచనలు కలిగిన దేశాలతో కూడా పంచుకోవడానికి ఇరు దేశాలూ కృషిచేస్తున్నాయి.
క్వాడ్, ఐపిఇఎఫ్ నిన్న ప్రకటించిన అంశాలు ఇందుకు తగిన ఉదాహరణలుగా చెప్పుకోవచ్చు. ఇవాళ మనం జరుపుతున్న చర్చలు ఈ సానుకూల వేగాన్ని మరింత వేగవంతం చేస్తాయి.
ఇండియా , అమెరికాల మధ్య స్నేహం
ప్రపంచ శాంతి, స్థిరత్వానికి, ప్రపంచ సుస్థిరత ,మానవజాతి శ్రేయస్సు కు ఒక గొప్ప శక్తిగా కొనసాగుతుందని నేను విశ్వసిస్తున్నాను.
.
ప్రధాన మంత్రి కార్యాలయం
తమిళనాడులోని చెన్నై విమానాశ్రయంలో కొత్త సమీకృత టెర్మినల్ భవనాన్ని ప్రారంభించిన ప్రధానమంత్రి
ప్రధానమంత్రి శ్రీ నరేంద్ర మోదీ ఇవాళ తమిళనాడులోని చెన్నై అంతర్జాతీయ విమానాశ్రయం కొత్త సమీకృత టెర్మినల్ భవనం  ప్రారంభించారు. అనంతరం ఇక్కడ ప్రయాణికుల కోసం కల్పించిన సదుపాయాలను కూడా ఆయన పరిశీలించారు.
దీనిపై ఒక ట్వీట్ ద్వారా ఇచ్చిన సందేశంలో:
“చెన్నై విమానాశ్రయంలో నిర్మించిన కొత్త టెర్మినల్ భవనం ఈ గొప్ప నగర ప్రజలతోపాటు తమిళనాడు రాష్ట్రం మొత్తానికీ గర్వకారణం. ఈ భవన నిర్మాణంలో ఘనమైన తమిళనాడు సంస్కృతి ప్రతిఫలిస్తోంది ” అని ప్రధానమంత్రి పేర్కొన్నారు.
p style="text-align:justify">
చెన్నై విమానాశ్రయంలో ఈ కొత్త టెర్మినల్ను రూ.1260 కోట్లతో నిర్మించారు. దీంతో విమానాశ్రయ ప్రయాణికుల వార్షిక నిర్వహణ సామర్థ్యం ఏటా 23 మిలియన్ల  నుంచి 30 మిలియన్ల స్థాయికి పెరుగుతుంది. తమిళ సంస్కృతి-సంప్రదాయాలు ఉట్టిపడేలా ఈ కొత్త టెర్మినల్ నిర్మితమైంది. ఈ మేరకు ముగ్గులు, చీరలు, దేవాలయాలు తదితర అంశాలతో ఇక్కడి సహజ పరిసరాలను ప్రతిబింబించేలా భవనం రూపొందింది.
ఈ భవనం ప్రారంభోత్సవ కార్యక్రమంలో ప్రధాని వెంట తమిళనాడు గవర్నర్ శ్రీ ఆర్.ఎన్.రవి, రాష్ట్ర ముఖ్యమంత్రి ఎం.కె.స్టాలిన్, కేంద్ర పౌర విమానయాన శాఖ మంత్రి శ్రీ జ్యోతిరాదిత్య సింధియా, కేంద్ర మత్స్య-పశుసంవర్ధక-పాడి పరిశ్రమ శాఖ, సమాచార-ప్రసార మంత్రిత్వశాఖల సహాయ మంత్రి శ్రీ ఎల్.మురుగన్ తదితరులు పాల్గొన్నారు.
రక్షణ మంత్రిత్వ శాఖ
మలేషియా క్లాంగ్ రేవులో ఫస్ట్ ట్రైనింగ్ స్క్వాడ్రన్
ఆగ్నేయాసియాలో తన దూరప్రాంత మోహరింపులో భాగంగా భారతీయ నావికాదళం తన ఫస్ట్ ట్రైనింగ్ స్వ్కాడ్రన్  ఐఎన్ఎస్ తీర్, ఐఎన్ఎస్ సుజాత, ఐసిజిఎస్ సారథి మలేషియాలోని క్లాంగ్ రేవును సందర్శిస్తున్నాయి. 1టిఎస్ చేపట్టి కార్యకలాపాలలో వివిధ వృత్తిపరమైన, కమ్యూనిటీ పరస్పర చర్యలు, శిక్షణ బదలాయింపులు, నౌకల మధ్య లాంఛనప్రాయ పర్యటనలు, రాయల్ మలేషియన్ నేవీతో క్రీడలు, పాఠశాల విద్యార్ధులు నౌకలను సందర్శించేందుకు అనుమతి వంటివి ఉన్నాయి.
హిందూ మహా సముద్ర ప్రాంతంలోని స్నేహపూర్వక దేశాలతో సామాజిక రాజకీయ, సైనిక, సముద్ర సంబంధాలకు శిక్షణ పొందుతున్నవారికి పరిచయం చేయడం, ఇరు నావికాదళాల మధ్య ద్వైపాక్షిక కార్యకలాపాలను బలోపేతం చేయడం లక్ష్యంగా 1 టిఎస్ ను మోహరించారు.